Jimmy Hanson

James «Jimmy» Hanson (født 4. november 1904, død ukjent) var en engelsk fotballspiller. Hanson, som var spiss, spilte for Manchester United fra 1924 til 1929.

Karriere 
Hanson hadde startet fotballkarrieren i Bradford Parish, og spilte for Stalybridge Celtic da han ble rekruttert til Manchester United, som spilte i engelsk nivå to ved overgangen. Hanson scoret i sine tre første kamper for klubben, og var spilleren med nest flest scoringer i Manchester United i 1927/1928-sesongen av Division 1. Hanson scoret fire mål i en kamp da Manchester United møtte Brentford i FA-cupens tredje runde 14. januar 1928.

Hanson måtte legge opp etter et leggbensbrudd han pådro seg etter 15 minutters spill i en seriekamp mot Birmingham City 25. desember 1929. Han hadde da spilt 138 seriekamper og scoret 47 mål for Manchester United. Han spilte hele sin profesjonelle karriere for klubben.

Referanser

Litteratur

Eksterne lenker 
 «Jimmy Hanson», spillerstatistikk fra StretfordEnd.co.uk 

Engelske fotballspillere
Fotballspillere for Manchester United FC
Personer fra Manchester
Dødsår ukjent
Fødsler i 1904